ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
நகராட்சி அமைப்புகளில் பணிபுரியும் தற்காலிக மற்றும் ஒப்பந்ததார பணியாளர்கள், தொழிலாளர் அரசு காப்பீட்டு திட்டத்தில் சேர்ப்பு
தொழிலாளர் அரசு காப்பீட்டு திட்ட சட்டம் 1948 இன் கீழ் நாடு முழுவதும் உள்ள நகராட்சி அமைப்புகளில் பணிபுரியும் தற்காலிக மற்றும் ஒப்பந்ததார பணியாளர்களையும் கொண்டுவரும் முடிவை மத்திய தொழிலாளர் மற்றும் வேலைவாய்ப்பு இணை அமைச்சர்  திரு சந்தோஷ் கங்வார் இன்று அறிவித்தார்.
இதுதொடர்பாக மாநிலங்களின் அதிகார எல்லைக்கு உட்பட்ட நகராட்சிக் கழகங்கள்/ மன்றங்களில் பணிபுரியும் தற்காலிக மற்றும் ஒப்பந்ததார பணியாளர்களையும் இந்தச் சட்டத்தின் கீழ் கொண்டுவருவது தொடர்பான அறிவிக்கையை வெளியிடுவது பற்றி மாநிலங்கள், யூனியன் பிரதேசங்களிடம் ஆலோசிக்குமாறு தொழிலாளர் அரசு காப்பீட்டு கழகத்திற்கு உத்தரவிடப்பட்டிருப்பதாக அவர் தெரிவித்தார்.
தொழிலாளர் அரசு காப்பீட்டுத் திட்டச் சட்டம், 1948-இன் கீழ் மத்திய அரசு ஏற்கனவே வெளியிட்டுள்ள செயலாக்கத் துறைகளில் இடம்பெறும் தற்காலிக மற்றும் ஒப்பந்ததார பணியாளர்கள்/ முகமைகள்/ நிறுவனங்கள் ஆகியவற்றிற்கு இந்த பலன் நீட்டிக்கப்பட்டுள்ளது.
இதன்மூலம் நகராட்சி அமைப்புகளில் பணியாற்றும் தற்காலிக மற்றும் ஒப்பந்ததார ஊழியர்களுக்கு சமூக பாதுகாப்பு அளிக்கப்படும் என்று திரு கங்வார் தெரிவித்தார். இதுபோன்ற பணியாளர்கள் மற்றும் அவர்களது குடும்பத்தினரின் சமூக மேம்பாட்டில் இந்தத் திட்டம் மிக முக்கிய பங்கு வகிக்கும்.
தொழிலாளர் அரசு காப்பீட்டு திட்டத்திற்கான அறிவிக்கையை சம்பந்தப்பட்ட மாநிலங்களும் யூனியன் பிரதேசங்களும் வெளியிட்டவுடன் இந்த சட்டத்தின்கீழ் உடல் நலமின்மை, மகப்பேறு, உடல் இயலாமை, ஈமச்சடங்குகளுக்கான கட்டணம் போன்ற பல்வேறு பயன்களைத் தற்காலிக மற்றும் ஒப்பந்த ஊழியர்கள் பெறுவார்கள். மிக முக்கியமாக, தொழிலாளர் அரசு காப்பீட்டு மருத்துவ வசதிகளை, அதாவது 160 மருத்துவமனைகள் மற்றும் சுமார் 1500 வைத்தியசாலைகளில் மருத்துவ சேவைகளைப் பெறுவதற்கும் அவர்கள் தகுதி பெறுவார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725955
-----
(Visitor Counter : 230
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.01 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824306
உள்துறை அமைச்சகம்
சூரியசக்தி மற்றும் காற்றாலை மின்சாரத்தில் குறிப்பிடத்தக்க முன்னேற்றத்தை இந்தியா எட்டியுள்ளது: திரு அமித் ஷா
காந்திநகர் மக்களவை தொகுதியில் உள்ள சிந்து பவன் சாலையில் மரக்கன்று ஒன்றை நட்டதன் மூலம், அகமதாபாத்தில் உள்ள ஒன்பது இடங்களில் மரம் நடும் நிகழ்ச்சியை மத்திய உள்துறை அமைச்சர் திரு அமித் ஷா இன்று தொடங்கி வைத்தார்.
நிகழ்ச்சியில் பேசிய அவர், மரம் நடும் விழா சிறிய அளவில் நடைபெற்றாலும், அதன் தாக்கம் பெரியதாக இருக்கும் என்றும், எதிர்கால சந்ததியினருக்கு ஆரோக்கியத்தையும், நீண்ட ஆயுளையும் வழங்கும் என்றும் கூறினார். மரங்களை பராமரிக்கவில்லை என்றால், பூமியின் இருப்பே ஆபத்துக்குள்ளாகி விடும் என்று அவர் கூறினார்.
நாட்டில் உள்ள 14 கோடி மக்களுக்கு சமையல் எரிவாயு உருளைகளை வழங்கியதன் மூலம் பிரதமர் திரு நரேந்திர மோடி சுற்றுச்சூழலை காப்பாற்றும் பணியை செய்ததாக திரு அமித் ஷா கூறினார். மின்சாரத்தை சேமிக்கும் விளக்குகளையும் திரு மோடி அரசு வழங்கியதை அவர் நினைவு கூர்ந்தார்.
சுற்றுச்சூழலை நாம் பார்த்துக்கொண்டால், சுற்றுச்சூழல் நம்மை பார்த்துக் கொள்ளும் என்று கூறிய திரு அமித் ஷா, தமது செயல்கள், கொள்கைகள் மற்றும் கடின உழைப்பின் மூலம் பண்டைய இந்தியாவின் கலாச்சாரத்தின் பாடங்களை திரு நரேந்திர மோடி கற்றுக்கொடுத்ததாக கூறினார். நமது உபநிஷத்துகளும் பல்வேறு இடங்களில் மரங்களை பெருமைப்படுத்தியுள்ளன.
இந்தியாவில் மட்டுமில்லாது, உலகத்திலேயே மிகவும் பசுமையான நகரமாக அகமதாபாத்தை மாற்றும் படி திரு அமித் ஷா அறைகூவல் விடுத்தார். சமீபத்திய புயலின் போது நகரில் இருந்த 5,000 மரங்கள் பாதிக்கப்பட்டதாகவும், இதன் காரணமாக மரம் நடும் இலக்கை 10 லட்சத்தில் இருந்து 15 லட்சமாக மாநகர நிர்வாகம் உயர்த்தியுள்ளதாகவும் அவர் கூறினார். மூன்று முதல் நான்கு தலைமுறைகளுக்கு பிராணவாயுவை வழங்கும் மரங்களை நடுவதற்கான முயற்சிகளை மேற்கொள்ள வேண்டும் என்று திரு ஷா கூறினார்.
அரசமரம், வாழைமரம், வேப்பமரம், நாவல் மரம் ஆகியவற்றை நடுவது பற்றியும், ஓசோன் படலத்தில் ஏற்பட்டுள்ள பாதிப்பை குறைப்பது பற்றியும் அவர் பேசினார். மரங்களின் மருத்துவ குணங்களை பற்றி பேசிய அவர், காந்தி நகர் தொகுதியில் 11 லட்சம் மரங்களை பேண முடிவெடுக்கப்பட்டுள்ளதாகவும், இதற்கு அனைத்து மக்கள் மற்றும் பணியாளர்கள் ஒத்துழைக்க வேண்டும் என்றும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1729405
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினர் 4 மர்மோசட் குரங்குகளை பறிமுதல் செய்தனர்
சென்னை விமான நிலைய சுங்கத்துறையினருக்குக் கிடைத்த ரகசிய தகவல்களின் அடிப்படையில் 06.03.2023 அன்று, பாங்காங்கில் இருந்து வந்த ஒருவரை அதிகாரிகள் சோதனை செய்தனர். அப்போது, அவர் பையில் மறைத்து வைத்திருந்த 4 மார்மோசட் குரங்குகளை பறிமுதல் செய்தனர்.
இது குறித்த விசாரணை நடைபெற்று வருகிறது.
இத்தகவலை சென்னை சர்வதேச விமான நிலைய சுங்கத்துறையின் முதன்மை ஆணையர் திரு மேத்யு ஜாலி தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 196.94 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 196.94 கோடிக்கும் அதிகமான  டோஸ்கள் செலுத்தப்பட்டுள்ளன. 2,54,91,739 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.61 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.21 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.58 சதவீதமாக உள்ளது. கடந்த 24 மணி நேரத்தில் 12.425 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,27,61,481.
இந்தியாவில் கடந்த 24 மணி நேரத்தில் 15,940 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,63,103 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.02 கோடி . வாராந்திரத் தொற்று 3.07 சதவீதமாக உள்ளது. தினசரித் தொற்று விகிதம் 4.39 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1836879
பழங்குடியினர் நலத்துறை அமைச்சகம்
பழங்குடியினர் விவகாரத்துறை அமைச்சகம் மற்றும் பேஸ்புக் இந்தியா ‘கோல்’ நிகழ்ச்சி வழிகாட்டிகளை ஊக்குவித்தார் பத்ம விபூஷன் டாக்டர் தீஜன் பாய்
பழங்குடியினர் விவகாரத்துறை அமைச்சகம் மற்றும் பேஸ்புக் இந்தியாவின் ‘கோல் திட்ட’ ஊக்குவிப்பின் ஒரு பகுதியாக கோல் திட்ட வழிகாட்டிகளிடம் பிரபல நாட்டுப்புற பாடல் பாடகி பத்மஸ்ரீ டாக்டர் தீஜன் பாய் உரையாற்றினார்.
தனது ஆரம்ப கால வாழ்க்கை, வளர்ந்து பிரபல நாட்டுப்புற பாடகி ஆனதில் சந்தித்த போராட்டங்கள் ஆகியவை குறித்து அவர் பேசினார். பெண்கள் மேம்பாடு குறித்தும் டாக்டர் தீஜன் பாய் விரிவாக பேசினார்.
தங்கள் இலக்குகள் மற்றும் விருப்பங்கள் மீது அர்ப்பணிப்புடன் இருந்து, வாழ்க்கையில் வெற்றிபெறுவதன் முக்கியத்துவம் குறித்தும், தீஜன் பாய் வலியுறுத்தினார். மக்கள் சொல்வதை பற்றி கண்டுகொள்ளாமல், நீங்கள் என்ன செய்கிறீர்களோ மற்றும் நீங்கள் எதை விரும்புகிறீர்களோ அதில் உறுதியாக இருக்கும்படி டாக்டர் தீஜன் பாய் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762432
பிரதமர் அலுவலகம்
மகப்பேறு பயன்கள் திருத்த மசோதா மக்களவையில் நிறைவேற்றப்பட்டதற்கு பிரதமர் பாராட்டு
மகப்பேறு பயன்கள் திருத்த மசோதா மக்களவையில் நிறைவேற்றப்பட்டதற்கு பாராட்டு தெரிவித்துள்ள பிரதமர் திரு. நரேந்திர மோடி, மகளிரை முன்னிலைப்படுத்திய வளர்ச்சிக்கான முயற்சிகளில் இது குறிப்பிடத்தக்க தருணம் என்று கூறியுள்ளார்.
“மகப்பேறு பயன்கள் திருத்த மசோதா மக்களவையில் நிறைவேற்றப்பட்டிருப்பது மகளிரை முன்னிலைப்படுத்தும் வளர்ச்சிக்கான நமது முயற்சிகளில் குறிப்பிடத்தக்க தருணம்.
மகப்பேறு பயன்கள் திருத்த மசோதா தாய் மற்றும் சேய் ஆகியோரின் சிறந்த சுகாதாரம் மற்றும் நல்வாழ்வை உறுதிசெய்கிறது. மகப்பேறு விடுமுறை அதிகரிக்கப்பட்டிருப்பது வரவேற்கத்தக்க அம்சம்.
மகளிரின் வேலையை பாதுகாக்கும் மகப்பேறு பயன்கள் திருத்த மசோதாவுக்கு நன்றிகள். அலுவலகங்களில் குழந்தைகள் காப்பகம் அமைப்பது கட்டாயமாக்கப்பட்டிருப்பதும் பாராட்டுக்குரியது” என்று பிரதமர் குறிப்பிட்டுள்ளார்.
குடியரசுத் தலைவர் செயலகம்
இந்திய வனப்பணி பயிற்சி அதிகாரிகள் குடியரசுத் தலைவருடன் சந்திப்பு
இந்திய வனப்பணி  பயிற்சி அதிகாரிகள், குடியரசுத் தலைவர் மாளிகையில் இன்று  குடியரசுத் தலைவர் திரு. ராம்நாத் கோவிந்தை சந்தித்தனர். இளம் அதிகாரிகளிடையே உரையாற்றிய குடியரசுத் தலைவர், கடந்த 50 ஆண்டுகளில் உலகின் வனப்பரப்பு குறைந்து, சுற்றுச்சூழல் சீர்கேடு அடைந்து வருவதுடன், பருவநிலை மாற்றம் காரணமாக, புவி வெப்பமயமாகி வருவதையும், உலகம் உணர்ந்துள்ளதாக தெரிவித்தார். 21 ஆம் நூற்றாண்டில் சுற்றுச்சூழல் பாதுகாப்புதான் முக்கிய பிரச்சினையாக உருவெடுத்துள்ளதாகவும் அவர் குறிப்பிட்டார்.
இந்தியாவில், வனப்பகுதிகளை வாழ்வாதாரமாக கொண்டவர்களின் ஆதரவு மற்றும் பங்களிப்பின் மூலமே வனப்பகுதிகளை பாதுகாக்க முடியும் என்றும் குடியரசுத் தலைவர் தெரிவித்தார். பழங்குடியினர் உட்பட பெரும் அளவிலான ஏழை-எளிய மக்கள், தங்களது உணவு, விறகு மற்றும் கால்நடைத் தீவனத் தேவைகளை, வனப்பகுதிகள் மூலம் நிறைவேற்றி வருவதை சுட்டிக்காட்டிய குடியரசுத் தலைவர், வனப்பகுதியை பாதுகாப்பதற்கான நடவடிக்கைகள் இவர்களின் அடிப்படைத் தேவைகளை பாதிக்காத வகையில் அவர்களின் பங்களிப்புடன் கூடியதாக மேற்கொள்ளப்பட வேண்டும் என்று வலியுறுத்தினார்.
வன மேலாண்மைப் பணிகளில் பழங்குடியினர் மற்றும் வனப்பகுதிகளில் வசிக்கும் மக்களை உள்ளடக்கியதாகவும், வன அறிவியல் கொள்கைகளை மனிதநேயம் மற்றும் கருணை உள்ளத்துடன் மேற்கொள்வதை இந்திய வனப்பணி அதிகாரிகள் உறுதி செய்ய வேண்டும் எனவும் குடியரசுத் தலைவர் கேட்டுக் கொண்டார்.
……………..
(Visitor Counter : 95
இளைஞர் நலன் மற்றும் விளையாட்டு அமைச்சகம்
டோக்கியோ 2020 ஒலிம்பிக் போட்டிகளில் பங்கேற்கும் இந்திய ஒலிம்பிக் குழுவின் தீம் பாடல் வெளியீடு
டோக்கியோ 2020 ஒலிம்பிக் போட்டிகளில் கலந்துக் கொள்ளும் இந்திய ஒலிம்பிக் குழுவின் தீம் பாடலை மத்திய இளைஞர் விவகாரங்கள் மற்றும் விளையாட்டு அமைச்சர் திரு கிரண் ரிஜிஜு, ஒலிம்பிக் தினத்தை முன்னிட்டு புதுதில்லியில் அறிமுகப்படுத்தினார். விளையாட்டு அமைச்சக செயலாளர் திரு ரவி மிட்டல், இந்திய ஒலிம்பிக் சங்கத் தலைவர் திரு நரிந்தர் பாத்ரா, அதன் பொதுச் செயலாளர் திரு ராஜீவ் மேத்தா, இந்திய விளையாட்டு ஆணையகத்தின் தலைமை இயக்குநர் திரு சந்தீப் பிரதான் மற்றும் இதர உயர் அதிகாரிகள் இந்த நிகழ்ச்சியில் கலந்து கொண்டனர். இந்த தீம் பாடலை பிரபல பின்னணி பாடகர் திரு மோகித் சவுகான் இசையமைத்துப் பாடியுள்ளார். அவரது மனைவி திருமதி பிராத்தனா கஹிலோட் இந்தப் பாடலை எழுதியுள்ளார்.
நிகழ்ச்சியில் பேசிய அமைச்சர் திரு கிரண் ரிஜிஜு, “டோக்கியோ ஒலிம்பிக் போட்டிகளில் பங்கேற்கும் இந்திய வீரர்களுக்கு ஒட்டுமொத்த நாடும் ஆதரவளித்து, ஊக்கமளிக்கவேண்டும் என்பது பிரதமர் திரு நரேந்திர மோடியின் தொலைநோக்குப் பார்வையாகும். அதனை நிறைவேற்றும் முயற்சியாக இந்த தீம் பாடல் வெளியீடு அமைந்துள்ளது.
திரு மோகித் சவுகானால் இசையமைக்கப்பட்டு, பாடப்பெற்ற இந்த எழுச்சியூட்டும் பாடல், உயரிய அரங்கில் நாட்டிற்குப் பெருமை சேர்க்கும் ஒவ்வொரு வீரரின் கனவை உள்ளடக்கியதாக அமைந்துள்ளது. ஒலிம்பிக்ஸ் பற்றிய வினாடி வினா, செல்ஃபி புள்ளிகள், விவாதங்கள் வாயிலாக சியர் ஃபார் இந்தியா  என்ற பிரச்சாரத்தை விளையாட்டு அமைச்சகம் துவங்கியுள்ளது. இந்தியாவின் தலைசிறந்த வீரர்கள், நாட்டிற்குப் பெருமை சேர்ப்பதற்காகத் தங்களது முழு திறனையும் வெளிப்படுத்த உள்ள நிலையில் அவர்களுக்கு ஆதரவளிக்கும் வகையில் இந்த இயக்கத்தில் ஒவ்வொரு இந்தியரும் இணையுமாறு நான் கேட்டுக்கொள்கிறேன்”, என்று கூறினார்.
இந்திய ஒலிம்பிக் சங்க தலைவர் டாக்டர் நரிந்தர் துரூவ் பாத்ரா பேசுகையில், இந்த தீம் பாடல், ஊக்கமளிக்கும் பாடல் மட்டுமல்ல என்றும், விளையாட்டுப் போட்டிகளில் பங்கேற்கவுள்ள வீரர்களுக்கு பின்னணியில் உள்ள 1.4 பில்லியன் மக்களின் ஒன்றிணைந்த பிரார்த்தனையாகவும் இது விளங்குவதாகக் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729969
-----
(
குடியரசுத் துணைத் தலைவர் செயலகம்
கல்வித் துறையில் உலகளாவிய சக்தியாக இந்தியா மீண்டும் உருவாகும்: குடியரசு துணைத் தலைவர்
(கல்வித் துறையில் உலகளாவிய சக்தியாக இந்தியா மீண்டும் உருவெடுப்பதற்கான வாய்ப்பு உள்ளது என்று குடியரசு துணைத் தலைவர் திரு. எம். வெங்கையா நாயுடு கூறியுள்ளார். உலகத் தரத்திலான தரமான கல்வியை அளிக்கும் வகையில் பாடத் திட்டத்தை மாற்றி அமைக்கவும், உள்கட்டமைப்புகளை மேம்படுத்தவும் அவர் அழைப்பு விடுத்துள்ளார்.
கேரள மாநிலம் காசர்கோடுவில் கேரள மத்திய பல்கலைக்கழகத்தின் புதிய வளாகத்தை தொடங்கி வைத்து இந்தக் கல்வி நிறுவனத்தை நாட்டுக்கு அர்ப்பணித்த பின்னர் அங்கு கூடியிருந்தவர்களிடையே அவர் உரையாற்றினார். இந்தியா முன்பு உலகின் குருவாக  என அறியப்பட்டது என்றும் உலகம் முழுவதிலுமிருந்தும் மக்கள் இங்கு வந்து பயின்று பல்வேறு தலைப்புக்களில் அறிவாற்றல் மற்றும் நிபுணத்துவத்தை பெற்று வந்ததாகவும் அவர் கூறினார்.
தனியார் கல்வி நிறுவனங்களில் இருந்து இது போன்ற மத்திய பல்கலைக்கழகங்கள் வரை ஒவ்வொரு கல்வி அமைப்பும் இயந்திர கதியில் பணியாற்றி 21ம் நூற்றாண்டின் தேவைக்கு ஏற்ப கல்விக் கட்டமைப்பை மாற்றியமைத்து, கல்வி மற்றும் புதுமைகள் துறையில் இந்தியாவை முன்னணி நாடாக ஆக்க வேண்டும் என குடியரசு துணைத் தலைவர் குறிப்பிட்டார்.
வரும் காலங்களில் அறிவியல் மற்றும் தொழில்நுட்பம் உள்ளிட்ட பல்வேறுபடிப்புகள் பல்வேறு மாநிலங்களில் அந்தந்த உள்ளூர் மொழியில் பயிற்றுவிக்கப்படும் என குடியரசு துணைத் தலைவர் நம்பிக்கை தெரிவித்தார்.
பெண்கள் மற்றும் சிறுமிகள் மீது அதிகரித்துவரும் கொடுமைகள் குறித்து கவலை தெரிவித்த அவர், இந்த பிரச்சனைக்கு தீர்வு காண சிந்தனை மாற்றம் தேவை என்று கூறினார். பெண்கள் மீதான தாக்குதல் மற்றும் சாதி பாகுபாடு போன்ற சமூக கேடுகளுக்கு எதிராக மக்கள் அனிவரும் இணைந்து போராட வேண்டியதன் அவசியம் குறித்து அவர் வலியுறுத்தினார்.
மத்திய அமைச்சரவை
உயிரியல் மற்றும் மருத்துவத்தில் உயரமான பகுதியில் கூட்டு ஆராய்ச்சிப் பணி மேற்கொள்ள இந்தியா மற்றும் கிர்கிஸ்தான் இடையே கூட்டு முயற்சி மேற்கொள்வதற்கான ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் உயிரியல் மற்றும் மருத்துவத்தில் உயரமான பகுதியில் கூட்டு ஆராய்ச்சிப் பணி மேற்கொள்ள இந்தியா மற்றும் கிர்கிஸ்தான் இடையே கூட்டு முயற்சி மேற்கொள்வதற்கான ஒப்பந்தத்திற்கு ஒப்புதல் அளிக்கப்பட்டது. இது அறிவியல் மற்றும் மருத்துவத்தில், குறிப்பாக உயரமான பகுதிகளில் உயிரியல் மற்றும் மருத்துவத்தில் பரஸ்பர உறவுகளை மேம்படுத்துவதையும், வலுப்படுத்துவதையும் நோக்கமாகக் கொண்டிருக்கும்.
இந்திய, கிர்கிஸ்தான் ராணுவத்தினர் / மக்கள் மத்தியில், உயர்ந்த மலைப் பகுதிகளில் ராணுவ வீரர்களின் உடல் மற்றும் மனநலம் சார்ந்த விஷயங்களைப் புரிந்து கொள்ளவும், யோகா, மூலிகைகள் மற்றும் ஊட்டச்சத்து மாற்று மருந்துகள் மூலம் அந்தப் பிரச்சினைகளைக் கட்டுப்படுத்துவது குறித்த புரிதல் ஏற்படுவதற்கு இந்த ஒப்பந்தம் வழிவகுக்கும்.
(Visitor Counter : 131
மின்னணு மற்றும் தகவல் தொழில்நுட்பம்
இளைய இந்தியாவுக்கான புதிய இந்தியா அமர்வில் பெங்களூரு, எஸ்கேஎஸ்ஜெடிஐ, மாணவர்களுடன் மத்திய இணையமைச்சர் திரு ராஜிவ் சந்திரசேகர் உரையாட உள்ளார்
மத்திய திறன் மேம்பாடு மற்றும் தொழில்முனைவோர், மின்னணு மற்றும் தகவல் தொழில்நுட்பத்துறை இணையமைச்சர் திரு ராஜிவ் சந்திரசேகர் பெங்களூருவில் நாளை முதல் 3 நாட்கள் பயணம் மேற்கொள்கிறார்.
பெங்களூருவில் உள்ள ஸ்ரீ கிருஷ்ணா ராஜேந்திரா வெள்ளிவிழா தொழில்நுட்ப கல்வி நிறுவன மாணவர்களுடன் இளைய இந்தியாவுக்கான புதிய இந்தியா எனும் அமர்வில் அமைச்சர் உரையாட உள்ளார்.
இந்த முன்னெடுப்பின் ஒரு பகுதியாக புதிய இந்தியாவில் கிடைக்கும் வாய்ப்புகள் குறித்து நாடு முழுவதும் கடந்த 18 மாதங்களில் 43 மேற்பட்ட கல்லூரிகளில் நடைபெற்ற நிகழ்ச்சியில் மாணவர்கள், ஸ்டார்ட்-அப் நிறுவனத்தினர் தொழில்முனைவோர் ஆகியவருடன் உரையாடினார்.
இதுபோன்ற அமர்வுகள் மாணவர்கள், கல்லூரி நிர்வாகிகள் இடையே பெரும் வரவேற்பை பெற்றது.
மத்திய அமைச்சரவை
கர்நாடகா மாநிலம் பாடூரில் உள்ள கேந்திரமான பெட்ரோல் இருப்பை வெளிநாடுகளில் இருந்து செயல்பட்டு வரும் தேசிய எண்ணெய் நிறுவனங்கள் நிரப்பிக் கொள்ள மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை கர்நாடக மாநிலம் பாடூரில் உள்ள கேந்திரமான பெட்ரோல் சேமிப்புக் கிடங்கை வெளிநாடுகளில் இருந்து செயல்பட்டு வரும் தேசிய எண்ணெய் நிறுவனங்கள் பயன்படுத்திக் கொள்ள தனது ஒப்புதலை வழங்கியது. பாடூரில் உள்ள கேந்திர பெட்ரோல் சேமிப்புக் கிடங்கு என்பது பூமிக்குக் கீழே குகைப் பாறைகளில் சேமிப்பதாகும். இதன் மொத்த கொள்ளளவு 25 லட்சம் மெட்ரிக் டன்கள் ஆகும். தலா 6.25 லட்சம் மெட்ரிக் டன்களைக் கொண்ட நான்கு பகுதிகளாக இது அமைந்துள்ளது. மத்திய அரசின் பட்ஜெட் உதவியை சார்ந்திருப்பதைக் குறைக்கும் நோக்குடனேயே பொது-தனியார் கூட்டுச் செயல்பாட்டு முறையில் இந்த கையிருப்பை பயன்படுத்திக் கொள்வது என முடிவு செய்யப்பட்டது.
இந்திய கேந்திரமான பெட்ரோலிய சேமிப்பு நிறுவனம்  என்ற நிறுவனம் மொத்தம் 53 லட்சத்து 30 ஆயிரம் மெட்ரிக் டன்கள் கச்சா எண்ணெயை சேமித்து வைக்க பூமிக்கடியில் குகைபோன்ற அமைப்புகளை உருவாக்கி நடத்தி வருகிறது. இவை விசாகப்பட்டினம்  மங்களூர்  பாடூர்  இந்த திட்ட்த்தின் முதல் கட்டத்தில் உருவாக்கப்பட்டுள்ள இந்த சேமிப்புக் கிடங்குகள் மூன்றும் சேர்ந்து 2017-18ஆம் ஆண்டின் நுகர்வு புள்ளிவிவரங்களின்படி இந்தியாவின் 95 நாட்களுக்கான தேவைகளை நிறைவேற்றுவதாக இருக்கும். கூடுதலாக இதுபோன்று 65 லட்சம் கொள்ளளவு கொண்ட சேமிப்புக் கிடங்குகளை ஒடிசா மாநிலத்தின் சண்டிகோல் மற்றும் கர்நாடகாவின் பாடூர் ஆகிய இடங்களில் உருவாக்கவும் 2018 ஜூனில் அரசு கொள்கையளவிலான ஒப்புதல் வழங்கியிருந்தது. இவை நிறைவேறும்போது இந்தியாவின் 11.5 நாள் பெட்ரோல் தேவைகளை நிறைவு செய்வதாக அவை இருக்கும்.
மத்திய அமைச்சரவை
பாரம்பரிய மருத்துவ முறைகள் மற்றும் ஹோமியோபதி துறையில் இந்தியா-கினியா ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை அனுமதி
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பாரம்பரிய மருத்துவ முறைகள் மற்றும் ஹோமியோபதி துறையில் இந்தியா-கினியா அரசுகளுக்கு இடையே ஒத்துழைப்புக்கான புரிந்துணர்வு ஒப்பந்தத்திற்கு பின்னேற்பு ஒப்புதல் அளிக்கப்பட்டது. இந்தப் புரிந்துணர்வு ஒப்பந்தம் குடியரசுத் தலைவர் திரு ராம் நாத் கோவிந்த், கினியா சென்ற போது, 2 ஆகஸ்ட் 2019 அன்று கையெழுத்தானது.
முக்கிய விளைவுகள்:
பாரம்பரிய மருத்துவ முறைகளில் இருநாடுகளிடையேயான ஒத்துழைப்பை மேம்படுத்த இந்தப் புரிந்துணர்வு வகை செய்கிறது. இரு நாடுகளின் கலாச்சார பாரம்பரிய அடிப்படையில் இது மிகுந்த முக்கியத்துவம் வாய்ந்ததாகக் கருதப்படுகிறது.
செலவு மதிப்பீடு:
இந்த ஒப்பந்தத்தை செயல்படுத்த கூடுதல் நிதி ஏதும் தேவைப்படாது. ஆயுஷ் அமைச்சகத்தால் தற்போது செயல்படுத்தப்பட்டு வரும் திட்டங்களுக்கு, ஏற்கனவே பட்ஜெட்டில் ஒதுக்கீடு செய்யப்பட்ட நிதி ஆதாரங்களைக் கொண்டே, ஆராய்ச்சி, பயிற்சி வகுப்புகள், மாநாடுகள் / கூட்டங்கள் நடத்தப்படுவதுடன், நிபுணர்கள் பரிமாற்றமும் மேற்கொள்ளப்படும்.
கூடுதல் விவரங்களுக்கு www.pib.nic.in. என்ற இணையதளத்தைக் காணவும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 183.53 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 183.53 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 183.53 கோடிக்கும் அதிகமான  டோஸ்கள் செலுத்தப்பட்டுள்ளன. 2,18,49,698 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 1.36 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,705. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,85,534.
இந்தியாவில் கடந்த 24 மணி நேரத்தில் 1,259 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 5,77,559 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.79 கோடி . வாராந்திரத் தொற்று 0.25 சதவீதமாக உள்ளது. தினசரித் தொற்று விகிதம் 0.22 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1810331
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
ஹைதராபாத்தில் கால்நடை பராமரிப்பு மற்றும் பால்வளம் குறித்த பிரம்மாண்ட ஸ்டார்ட்-அப் மாநாட்டை மத்திய அமைச்சர் திரு. பர்ஷோத்தம் ரூபாலா தொடங்கி வைத்தார்
சுதந்திரத்தின் அமிர்தகாலப் பெருவிழாக் கொண்டாட்டத்தின் ஒரு பகுதியாக, கால்நடைப் பராமரிப்பு மற்றும் பால்வளத்துறையின் சார்பில் கால்நடை, பால்வளம் போன்றவற்றில் தற்போது செயல்பாட்டில் உள்ள மற்றும் வளரும் ஸ்டார்ட்-அப் நிறுவனங்களை ஊக்குவிப்பதற்காக தேசிய பால்வள மேம்பாட்டுக் கழகம், ஸ்டார்ட்-அப் இந்தியா, சிஐஐ மற்றும் தெலங்கானா மாநிலத்தின் கால்நடைப் பராமரிப்புத் துறையோடு இணைந்து இன்று மிகப் பிரம்மாண்டமான மாநாடு ஹைதராபாத்தில் நடத்தியது.
இந்த மாநாட்டில் மத்திய மீன் வளம், கால்நடைப் பராமரிப்பு மற்றும் பால்வளத்துறை அமைச்சர் திரு. பர்ஷோத்தம் ரூபாலா தலைமை வகித்தார். இந்தத் துறையின் இணை அமைச்சர்களான டாக்டர் சஞ்சீவ்குமார் பல்யான், டாக்டர் எல். முருகன் மற்றும் தெலங்கானா மாநிலத்தின் கால்நடைப் பராமரிப்பு, மீன் வளத்துறை அமைச்சர் திரு. டி. ஸ்ரீநிவாஸ் யாதவ் ஆகியோர் கலந்து கொண்டனர்.
இந்த மாநாட்டில் பேசிய மத்திய அமைச்சர் திரு. பர்ஷோத்தம் ரூபாலா, வேளாண்துறையில் பல்லுயிர் பெருக்கம் மூலம் கால்நடைத்துறையில் அதிகளவில் பொது முதலீட்டை அதிகரிப்பதும், ஊரக வருவாயை மேம்படுத்துவதன் முக்கியத்துவம் பற்றியும் அவர் வலியுறுத்தினார். இத்துறையின் வளர்ச்சிக்கு அனைத்து துறை சார்ந்தவர்களும் நடவடிக்கைகள் மேற்கொண்டு விவசாயிகளுக்கு அதிக லாபம் ஈட்டும் வகையிலும் இந்தத் துறையைச் சார்ந்த தொழில் முனைவோர்களுக்கு ஊக்கமளிக்கவும் கால்நடைப் பராமரிப்பு மற்றும் பால்வளத்துறை முனைப்போடு செயல்பட்டு வருகிறது என்றார்.
மத்திய அமைச்சர் டாக்டர். சஞ்சீவ் குமார் பல்யான் பேசும் போது, கால்நடைப் பராமரிப்புத்துறையின் முக்கியத்துவம் குறித்தும் அந்தத் துறையில் உள்ள முக்கிய சவால்கள் பற்றியும் எடுத்துரைத்தார்.
மத்திய அமைச்சர் டாக்டர். எல். முருகன் பேசும் போது, கால்நடைப் பராமரிப்புத்துறையில் அறிவியல் அம்சங்களைப் பயன்படுத்தி ஊரகப் பொருளாதாரத்தை மேம்படுத்துவதன் முக்கியத்துவத்தை விளக்கினார் இத்தகைய நடவடிக்கைகள் ஏற்கனவே தொடங்கப்பட்டுவிட்டது என்றும் இது தொடர்பாக புதிய மைல்கல்களை எட்ட வேண்டும் என்றும் துறை சார்ந்தவர்களிடமிருந்து சிறந்த ஆலோசனைகளை பெற்று கொள்கைகளை உருவாக்குவோம் என்றும் குறிப்பிட்டார்.
“கடந்த 2014ஆம் ஆண்டுக்கு முந்தைய காலகட்டத்தில் ஸ்டார்ட்-அப் நிறுவனங்களின் எண்ணிக்கை மிகக் குறைந்த அளவிலேயே இருந்தன ஆனால் தற்போது சுமார் 1 லட்சம் ஸ்டார்ட்-அப் நிறுவனங்களின் எண்ணிக்கையோடு மூன்றாவது இடத்தில் உள்ளோம் என்றார் உலக அளவில் இறைச்சி ஏற்றுமதில் எட்டாவது இடத்திலும், முட்டை ஏற்றுமதியில் மூன்றாவது இடத்திலும் உள்ளோம். கால்நடைப் பராமரிப்புத்துறை வளர்ச்சி அடைந்து வருகிறது என்றும் தொழில்நுட்பத்தைப் பயன்படுத்துவதில் முன்னனியில் இருப்பதாகவும் மத்திய அமைச்சர் டாக்டர். எல். முருகன் தெரிவித்துள்ளார்.
எஃகுத்துறை அமைச்சகம்
எதிர்காலத்தில் இந்தியாவின் எஃகு தேவை அதிகரிக்கும் என்று எதிர்பார்க்கப்படுவதாக திரு தர்மேந்திர பிரதான் தெரிவித்துள்ளார்
இந்தியாவின் எஃகு தேவை தொடர்ந்து அதிகரித்து வருவதாகவும், 5 லட்சம் கோடி அமெரிக்க டாலர் பொருளாதாரம் என்ற இலக்கை அடுத்து இந்தத் தேவை மேலும் அதிகரிக்கும் என்று எதிர்பார்க்கப்படுவதாகவும் மத்திய பெட்ரோலியம், இயற்கை எரிவாயு மற்றும் எஃகுத் துறை அமைச்சர் திரு தர்மேந்திர பிரதான் தெரிவித்துள்ளார்.
டோக்கியோவில் இன்று நடைபெற்ற அதிகப்படியான எஃகு தேவை பற்றிய உலக அமைப்பின் அமைச்சர்கள் நிலை கூட்டத்தில் உரையாற்றிய அவர், இந்தியாவில் துரிதமான பொருளாதார வளர்ச்சியும், அடிப்படைக் கட்டமைப்பு மேம்பாடும் இருப்பதால், எஃகின் தேவை தொடர்ந்து அதிகரித்து வருகிறது என்றார். அடுத்த ஐந்தாண்டுகளில் அடிப்படைக் கட்டமைப்பு மேம்பாட்டுத் துறையில் ஒரு லட்சத்து 40 ஆயிரம் கோடி அமெரிக்க டாலர் அளவுக்கு செலவிட இந்தியா உறுதிபூண்டுள்ளது என்றும் அவர் கூறினார். 2030 ஆம் ஆண்டுக்குள் தனிநபர் எஃகு பயன்பாட்டின் அளவை தற்போதுள்ள 72 கிலோகிராம் என்பதை 160 கிலோகிராமாக அதிகரிக்கத் தீர்மானிக்கப்பட்டுள்ளது என்றும் அமைச்சர் தெரிவித்தார்.
அதிகப்படியான எஃகு தேவை பற்றிய பிரச்சினை குறித்து பேசிய திரு பிரதான், இந்தத் துறை இந்தியாவில் அரசுக் கட்டுப்பாட்டிலிருந்து விடுவிக்கப்பட்டு, சந்தை சக்திகளால் செயல்படுத்தப்படுகிறது என்பதால் பாதிப்பு ஏதும் இல்லை என்றார்.
இந்தக் கூட்டத்திற்கு இடையே அமைச்சர் திரு தர்மேந்திர பிரதான், ஐரோப்பிய ஆணையத்தின் வர்த்தகப் பிரிவு துணைத் தலைமை இயக்குநர் திருமதி சாந்த்ரா கல்லினாவை சந்தித்துப் பேசினார்.
நிலக்கரி அமைச்சகம்
ரூ.300 கோடி அங்குல்-பல்ராம் ரயில் இணைப்பு தொடங்கிவைக்கப்பட்டது
தல்சார் நிலக்கரி வயல்களில் இருந்து நிலக்கரியை வெளியே கொண்டு வரும் 14 கி.மீ. நீள அங்குல்-பல்ராம் ரயில் இணைப்பு இன்று தொடங்கிவைக்கப்பட்டது. தினசரி 40 ஆயிரம் டன் என்ற நிலக்கரியை கொண்டு செல்லும் மகாநடி நிலக்கரி வயல்கள் நிறுவனத்தின் திறனை அதிகரிக்க இது வகைசெய்கிறது. ரூ.300 செலவில் உருவாக்கப்பட்ட இந்த ரயில் இணைப்பு தினசரி 10 பெட்டிகள் அளவுக்கு நிலக்கரியை கூடுதலாக கொண்டு செல்லக்கூடியதாகும்.
இந்த ரயில் இணைப்பை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரலாத் ஜோஷி, மத்திய கல்வி, திறன் மேம்பாட்டுத்துறை அமைச்சர் திரு தர்மேந்திர பிரதான், ரயில்வே அமைச்சர் திரு அஸ்விணி வைஷ்ணவ் ஆகியோர் தொடங்கிவைத்தனர்.
அங்குல்-பல்ராம் ரயில் இணைப்பு, 68 கி.மீ. தூர உள்வழித்தடம்- அங்குல்-பல்ராம்-புதுக்கடியா ஜராபதா-டென்டுலோய் ரயில் இணைப்பின் முதல் கட்டமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1887304